Neix un nou mitjà en català sobre el món digital . Llengua catalana
Neix un nou mitjà en català ...
Neix un nou mitjà en català sobre el món digital
El Tecnològic és el nou mitjà en català que ofereix continguts sobre el sector digital, amb notícies, trucs i tutorials. Neix de l’evolució del portal PCatalà, després de 6 anys d’experiència en notícies sobre tecnologies i videojocs.
Amb una imatge renovada, incorpora nous àmbits com el de les ciutats intel·ligents (Smart Cities) i les notícies tecnològiques del territori a l’apartat Proximitat. La resta de continguts, que s’ofereixen en multicanal, s’estructuren en les altres seccions: Mòbils, Videojocs i Podcast.
L’equip de periodistes i redactors que formen l’equip del mitjà digital mantenen contacte directe amb els principals protagonistes de l’actualitat catalana tecnològica, així com amb empreses internacionals del sector. Analitzen dispositius i jocs i en publiquen les conclusions de forma independent. El Tecnològic també vol col·laborar amb els principals esdeveniments tecnològics que s’organitzin a Catalunya, perquè aspira a esdevenir el mitjà català de referència en tecnologies i videojocs.
"El Tecnològic"